Diari Oficial de la Generalitat Valenciana


Sumari del DOGV 5289, del 27-06-2006 (2006/7603)

ACORD de 23 de juny de 2006, del Consell, pel qual s'aprova l'Acord sobre retribucions aconseguit en la Mesa Sectorial de Justícia, derivat de l'Acord subscrit en data 25 d'octubre de 2005, pels representants dels empleats públics integrants de la Mesa General de Negociació, sobre mesures retributives dels empleats públics en l'exercici 2006.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5289

Data del DOGV
:   27-06-2006

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   2006/7603


Data del document
:   23-06-2006

Organisme emissor
:   Conselleria de Justícia, Interior i Administracions Públiques

Tipus de document
:   Acord

Descriptors 

:   * funcionari
    * salari
    * concurs administratiu

ACORD de 23 de juny de 2006, del Consell, pel qual s'aprova l'Acord sobre retribucions aconseguit en la Mesa Sectorial de Justícia, derivat de l'Acord subscrit en data 25 d'octubre de 2005, pels representants dels empleats públics integrants de la Mesa General de Negociació, sobre mesures retributives dels empleats públics en l'exercici 2006. [2006/7603]  
El Consell, en la reunió del dia 23 de juny de 2006, va adoptar l'acord següent:  
I. Durant els anys transcorreguts, el Consell ha dut a terme un esforç continuat per a adaptar els seus serveis a les demandes de la societat, i principalment, ha recaigut l'esmentat esforç en el servidor públic. Per això, l'administració de la Generalitat advoca per l'establiment d'una sèrie de mesures de caràcter retributiu, que es recullen en l'Acord subscrit en data 25 d'octubre de 2005 pels representants dels empleats públics integrants de la Mesa General de Negociació, sobre mesures retributives dels empleats públics en l'exercici 2006.  
L'esmentat acord introdueix, entre altres, les mesures següents:  
.3. Establiment d'un fons addicional del 0,3 per cent de la massa salarial, per tal de millorar la qualitat i l'eficàcia en la prestació dels serveis públics.  
4. Establiment d'un fons addicional pel diferencial de l'IPC real, si aquest supera el 3 per cent, amb un límit màxim del 0,4 per cent de la massa salarial. Aquesta mesura està destinada a assegurar el manteniment de les condicions retributives dels empleats públics..  
En l'esmentat acord es disposa, així mateix, que la concreció d'aquestes mesures s'haurà de dur a terme en cada una de les meses sectorials.  
II. En desplegament i execució de les esmentades previsions, en la Mesa Sectorial de Justícia, de 22 de maig de 2006, es van concretar les esmentades mesures, i s'hi adoptà l'acord següent:  
.. El fons addicional del 0,3 per cent de la massa salarial, l'objectiu del qual és millorar la qualitat i l'eficàcia en la prestació dels serveis públics, es distribuirà de forma lineal entre tot el personal al servei de l'administració de justícia, les competències de gestió del qual té assumides la Generalitat (metges forenses, gestió processal i administrativa, tramitació processal i administrativa, i auxili judicial).  
. El fons addicional pel diferencial de l'IPC real, si aquest supera el 3 per cent, amb un límit màxim del 0,4 per cent de la massa salarial, destinat a assegurar el manteniment de les condicions retributives dels empleats públics, es distribuirà de forma proporcional a la categoria, atenent el sou base de cada un dels cossos (metges forenses, gestió processal i administrativa, tramitació processal i administrativa, i auxili judicial).  
. Les quanties resultants dels esmentats increments s'integraran en el complement autonòmic transitori, i es meritarà, de forma mensual, amb efectes des de l'1 de gener de 2006..  
Per tot això, i a proposta del conseller de Justícia, Interior i Administracions Públiques, el Consell  
ACORDA  
Primer  
Establir un fons addicional del 0,3 per cent de la massa salarial, l'objectiu del qual és millorar la qualitat i l'eficàcia en la prestació dels serveis públics, que es distribuirà de forma lineal entre tot el personal al servei de l'administració de justícia, les competències de gestió del qual té assumides la Generalitat (metges forenses, gestió processal i administrativa, tramitació processal i administrativa, i auxili judicial).  
Segon  
Establir un fons addicional pel diferencial de l'IPC real, si aquest supera el 3 per cent, amb un límit màxim del 0,4 per cent de la massa salarial, destinat a assegurar el manteniment de les condicions retributives dels empleats públics, que es distribuirà de forma proporcional a la categoria, atenent el sou base de cada un dels cossos (metges forenses, gestió processal i administrativa, tramitació processal i administrativa, i auxili judicial).  
Tercer  
Les quanties resultants dels esmentats increments s'integraran en el complement autonòmic transitori, i es meritarà, de forma mensual, amb efectes des de l'1 de gener de 2006.  
Quart  
Ordenar la publicació del present acord en el Diari Oficial de la Generalitat.  
Cinqué  
Autoritzar els consellers de Justícia, Interior i Administracions Públiques i d'Economia, Hisenda i Ocupació per a adoptar, si fa al cas, les mesures necessàries per a l'execució del que estableix el present acord.  
Sisé  
El present acord tindrà efectes des de l'1 de gener de 2006.  
València, 23 de juny de 2006  
La consellera secretària  
del Consell, per substitució,  
GEMA AMOR PÉREZ